# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 3/2017

# zo zasadnutia Vedenia STU zo dňa 08. 02. 2017

**PRÍTOMNÍ: podľa prezenčnej listiny**

**PROGRAM:**

1. Definitívny rozpis dotácie za rok 2016

*Prizvaná: Ing. Matúšková*

1. Návrh vnútorného predpisu „Pravidlá vkladania majetku STU v Bratislave“

*Prizvaná: JUDr. Haladejová*

1. Dodatok č. 2 k OP ÚZ ŠDaJ STU

*Prizvaný: Ing. Hulík*

1. Stav informačných systémov v kontexte s E-schránkami – ústna informácia (P. Čičák)
2. KIC EIT - ústna informácia (O. Moravčík)
3. UVP - ústna informácia (O. Moravčík)
4. Ocenenia a čestné tituly udeľované na STU - 2. čítanie (M. Peciar)
5. Rôzne

**PREDLOŽENÉ MATERIÁLY:**

1. Definitívny rozpis dotácie za rok 2016
2. Návrh vnútorného predpisu „Pravidlá vkladania majetku STU v Bratislave do iných právnických osôb“
3. Návrh Dodatku č. 2 k OP ÚZ ŠDaJ STU v znení dodatku č. 1 zo dňa 28.06.2016
4. Rozvoj výskumnej infraštruktúry STU
5. Ocenenia a čestné tituly udeľované na STU - 2. čítanie
6. Rôzne

**K BODU 1: Definitívny rozpis dotácie za rok 2016**

Materiál uviedol kvestor.

V priebehu roka bol objem dotácie upravovaný niekoľkými dodatkami na bežné, ako aj kapitálové výdavky.

**UZNESENIE: 3.1/2017-V**

Vedenie STU schvaľuje definitívny rozpis dotácie za rok 2016.

**K BODU 2: Návrh vnútorného predpisu „Pravidlá vkladania majetku STU v Bratislave do iných právnických osôb“**

Materiál uviedol kvestor.

Ide o aktualizáciu pravidiel pre vkladanie majetku STU ako peňažného alebo nepeňažného vkladu do iných právnických osôb.

V rámci diskusie členovia vedenia odporučili preveriť v Čl. 2, bod 5, písm. e) – výšku hodnoty majetku a v Čl. 4 prepracovať bod 2 tak, aby bola zabezpečená primeraná účasť aj v exekutíve združenia.

**UZNESENIE: 3.2/2017-V**

Vedenie STU prerokovalo návrh vnútorného predpisu „Pravidlá vkladania majetku STU v Bratislave do iných právnických osôb“

s pripomienkami a po zapracovaní pripomienok odporúča predložiť materiál na rokovanie Kolégia rektora STU dňa 22.02.2017, následne Akademického senátu STU a Správnej rady STU.

**K BODU 3: Návrh Dodatku č. 2 k OP ÚZ ŠDaJ STU v znení dodatku č. 1 zo dňa 28.06.2016**

Materiál uviedol kvestor ako vytvorenie nových pracovných miest z dôvodu zabezpečovania rozsiahlej prevádzky internátov

a Stravovacieho centra. Prizvaný: Ing. Hulík.

**UZNESENIE: 3.3/2017-V**

Vedenie STU prerokovalo návrh Dodatku č. 2 k OP ÚZ ŠDaJ STU v znení dodatku č. 1 zo dňa 28.06.2016 a odporúča predložiť materiál na rokovanie Kolégia rektora STU dňa 22.02.2017 a následne Akademického senátu STU.

**K BODU 4: Stav informačných systémov v kontexte s E-schránkami – ústna informácia**

Prorektor Čičák stručne zhrnul stav a prípravu informačných systémov (MIS registratúra, AIS, o.i. aj portál elektronických platieb)

v súvislosti so zavedením E-schránok na STU.

**UZNESENIE: 3.4/2017-V**

Vedenie STU berie na vedomie ústnu informáciu o stave informačných systémov v kontexte s E-schránkami.

**K BODU 5: KIC EIT - ústna informácia**

Prorektor Moravčík v súvislosti so vstupom do európskeho technologického inštitútu ústne informoval o stave a kompletizácii podkladov, ktoré je potrebné v priebehu tohto týždňa postúpiť na príslušné miesta. V nadväznosti na uvedené zároveň informoval o nutnosti vytvorenia manažérskych pozícií, ktoré by mali byť ukotvené v rámci niektorého útvaru R STU, ideálne Projektového strediska. V súlade s uvedeným navrhol na obsadenie týchto pozícií Ing. Martina Grančaya, PhD. a Ing. Petra Cuninku. Ako administratívnu podporu odporučil Ing. Kučerovú.

V závere oboznámil prítomných aj o novej výzve KAVA 2017 (KIC Added Value Activities) v rámci vzdelávania, kde rektor požiadal prorektora Stanka o preverenie našich možností na zapojenie sa do uvedenej výzvy.

**UZNESENIE: 3.5/2017-V**

Vedenie STU berie na vedomie ústnu informáciu o aktuálnom stave vstupu STU do KIC EIT a súhlasí s vytvorením manažérskych pozícií v rámci Projektového strediska STU.

**K BODU 6: UVP - ústna informácia**

Prorektor Moravčík v rámci uvedeného bodu predložil písomný materiál, ktorý predstavil základné informácie o projekte rozvoja

výskumnej infraštruktúry STU. Taktiež upozornil na potrebu personálneho zabezpečenia UVP.

Na podnet rektora bude predložený návrh na výberové konanie na riaditeľa UVP.

**UZNESENIE: 3.6/2017-V**

Vedenie STU berie na vedomie ústnu informáciu o stave projektov UVP a Rozvoj výskumnej infraštruktúry STU.

**K BODU 7: Ocenenia a čestné tituly udeľované na STU - 2. čítanie**

Materiál uviedol prorektor Peciar s cieľom informovať členov vedenia o oceneniach udeľovaných na STU.

**UZNESENIE: 3.7/2017-V**

Vedenie STU berie na vedomie informáciu o udeľovaných oceneniach a čestných tituloch na STU.

**INFORMÁCIE A OZNAMY:**

Rektor

* informoval o doručenom liste ministra ŠVVaŠ SR k projektu ACCORD
* oboznámil prítomných, že dňa 09.02.2017 bude na ÚV SR podpísané Memorandum o spolupráci medzi Úradom podpredsedu vlády SR pre investície a informatizáciu a UK, EU a STU
	+ v rámci podujatia by rektor rád otvoril aj projekt ACCORD
* upozornil, že Dlhodobý zámer STU bol pripravený na obdobie 2012 – 2017 a je potrebné si do 15.02.2017 premyslieť ďalší postup + predložiť za každú oblasť merateľné ukazovatele

# Prorektor Peciar

# informoval, že do 10.02.2017 je potrebné UOO STU doručiť pripomienky zamestnávateľa k návrhu KZ na rok 2017

# Prorektor Stanko

* informoval o pohľadávkach študentov za neuhradené školné, ktorých výška dosahuje takmer 135 000€, je snaha nájsť optimálne riešenie

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Február** | 15.02.2017 | V STU | 09:00 |  |
|  | 22.02.2017 | KR STU | 09:00 |  |
|  | 27.02.2017 | PAS STU | 14:00 |  |

Zapísala: 09.02.2017 Zápisnicu overil: 09.02.2017

Erika Jevčáková prof. Ing. Marián Peciar, PhD.